Helten+Ravn+Ånundsson

Hrafn Ónundarson - en mørk, heltaktig sagatype
Ravn Ånundsson er en av hovedpersonene i Soga om Gunnlaug Ormstunge, en kjent Islendingesaga fra siste tredel av 1200-tallet. Han er sønn av en svært rik mann ved navn Ånund, og derav av meget god ætt med et godt omdømme på Island. Ånund har tre sønner, og av dem regnes Ravn som den fremste. "Dei var alle emnelege menn, men Ravn likevel framom dei andre i alle ting.". Han beskrives som stor og sterk, men også som en vakker mann. Et typisk norrønt mannsideal. Samtidig har han reist mye utenlands og er en meget god skald. Reisene har blant annet ført Ravn til Kong Olav Svenske hvor han var hirdmann.
 * || **entall** || **entall** || **flertall** || **flertall** ||  ||
 * || ubestemt || bestemt || ubestemt || bestemt ||  ||
 * **nominativ** || //hrafn// || //hrafninn// || //hrafnar// || //hrafnir// ||  ||
 * **akkusativ** || //hrafn// || //hrafninn// || //hrafna// || //hrafnana// ||  ||
 * **dativ** || //hrafni// || //hrafninum// || //hröfnum// || //hröfnunum// ||  ||
 * **genitiv** || //hrafns// || //rafnsins// || //hrafna// || //hrafnanna// ||  ||

I Sverige møter Ravn Gunnlaug Ormstunge, som fornærmer ham foran kongen. De blir derfor uvenner, og som hevn for Gunnlaugs fornærmelse drar Ravn tilbake til Island og gifter seg med Helga den fagre, som i utgangspunktet er lovet til Gunnlaug. Dette fører til en voldsom konflikt mellom Gunnlaug og Ravn som skal avgjøres med [|holmgang] i Norge. Under holmgangen kapper Gunnlaug benet av Ravn, og den nå forsvarsløse Ravn ber sin motstander om å hente litt vann til ham og lover å ikke angripe under hjelpen. Ravn sviker så Gunnlaug ved å kappe ham i hodet idet han kommer med sin hjelm fylt med vann. Gunnlaug dreper likevel Ravn, men dør senere av skadene fra kampen.

Ravn er på mange måter en heltetype i denne Islendingesagaen. Han er tapper, sterk, av god ætt og en verdig motstander til helten Gunnlaug Ormstunge. Likevel er han en sleiping med et mørkere sinn, noe som gjør han til fiende og skurk i sagaen. Han er en mørk heltetype. Dette mørke sinnet kommer til uttrykk da han hevner seg på Gunnlaug ved å ta fra ham hans forlovede og elsker. Samtidig blir det fortalt av Hallfred Vandrådeskald at Ravn ødela skipet hans og krevde en mark sølv av ham. Det tydeligste tegnet på de mørke egenskapene til Ravn kommer likevel til uttrykk under holmgangen. Her bryter han sitt æresord og sviker Gunnlaug Ormstunge. På denne tiden ble dette sett på som svært uhederlig og skamfullt. Dette med at skurken også får heltetrekk er typisk for de yngste sagaene og gjør det hele mer spennende; hvem som helst kunne beseiret en pyse.